open-index/open-wikipedia-markdown huggingface dataset:
כיכר סטאריה

**כיכר סטאריה** (ברוסית: **Старая площадь**) הוא רחוב במחוז האדמיניסטרטיבי המרכזי של מוסקבה ברובע טברסקוי.

המראה המודרני התגבש בשנות ה-20 של המאה העשרים, כאשר נבנו מחדש רובעי קיטאי-גורוד הסמוכים לכיכר. בשנות השלושים נהרס הקיר המפריד בין הכיכר העתיקה למעבר קיטייגורודסקי.

השם סטאראיה פלושצ'אד נקשר לההנהגה הבכירה, מכיוון שבתקופה הסובייטית, הוועד המרכזי של המפלגה הקומוניסטית של ברית המועצות היה ממוקם בבית מספר 4. נכון לשנת 2020, בניין זה מאוכלס על ידי אדמיניסטרציה של נשיא רוסיה.

השם כיכר סטאריה (הכיכר הישנה) מתבלט בכך שהיא מכילה שתי שגיאות טופוגרפיות ואינה תואמת את המציאות. ראשית, כיכר סטאריה היא למעשה רחוב, ושנית, מבחינה היסטורית, היא הופיעה מאוחר יותר מכיכר נובאיה (הכיכר החדשה).

## גלריה

קובץ:Старая площадь (сентябрь 2017).jpg|כיכר סטאריה, מבט על בניין אדמיניסטרציה של נשיא רוסיה
קובץ:Wiki Staraya Square Boyarsky Dvor by Fyodor Schechtel.jpg|בניין מס' 8 מקום חומת קיטאי-גורוד שנהרסה.
קובץ:Памятник героям Плевны в Москве.jpg|אנדרטה לגיבורי פלבנה  בכיכר איליאנסקי 


## קישורים חיצוניים

## הערות שוליים

סטאריה
סטאריה
אבי גרנות

**אבי גרנות** (נולד ב-1950) הוא דיפלומט ישראלי.

## ביוגרפיה
גרנות נולד בתל אביב בשנת 1950 להורים יהודים מפולין, שניצלו על ידי אוסקר שינדלר. לאחר סיום שירותו הצבאי בצבא ההגנה לישראל, למד גרנות באוניברסיטת המדינה של ניו יורק בארצות הברית ובהמשך, המשיך את לימודיו בישראל .

לאחר סיום לימודיו הוא עבד בשירות הדיפלומטי של משרד החוץ. בתור דיפלומט הוא מילא תפקידים שונים, בעיקר באוטווה, רומא, פרטוריה ובוושינגטון די.סי.. 

ב-1995 מונה גרנות לשגריר ישראל באתיופיה, והחזיק בתפקיד עד 1998.

שימש כיועצו המדיני של נשיא מדינת ישראל משה קצב.

גרנות היה שגריר ישראל בפינלנד מאוקטובר 2007 ועד מרץ 2011.

## קישורים חיצוניים

קטגוריה:תל אביב-יפו: אישים
קטגוריה:שגרירי ישראל בפינלנד
קטגוריה:שגרירי ישראל באתיופיה
קטגוריה:יועצים פוליטיים ישראלים
קטגוריה:בוגרי אוניברסיטאות ומכללות בארצות הברית
קטגוריה:בוגרי אוניברסיטאות ומכללות בישראל
קטגוריה:ישראלים שנולדו ב-1950
טריגון חד-אף

**טריגון חד-אף** (שם מדעי: *Dasyatis pastinaca*) הוא מין של טריגון, החי בצפון-מזרח האוקיינוס האטלנטי, במי הים התיכון והים השחור סביב החופים בעומק של 60 מטרים מפני הים. הוא מצוי בטבע בסכנת הכחדה.

## תיאור
הטריגון יכול להגיע לאורך של 2.5 מטרים ורוחב 1.4 מטר, אך נפוץ יותר באורך של 48 סנטימטרים. הזנב דק ואורכו 35 סנטימטרים בממוצע, כשהוא מהווה חצי מאורך הגוף. הוא בעל פתחי נשימה בולטים ועיניים קטנות הממוקמות בקרבתם. צבעו של הטריגון אפור, חום, אדמדם או ירוק-זית והבטן בהירה כשהסנפירים כהים. הטריגון משריץ 4 עד 9 צאצאים חיים בשנה, לאחר היריון של ארבעה חודשים.

הטריגון שוחה לבדו או בקבוצות קטנות לאורך קרקעית הים ומחפש בחול או בבוץ הימי טרף של תולעים, סרטנים ודגי גרם קטנים. לרוב הוא פעיל יותר בלילות.

ארסו של הטריגון מיועד להגנה מטורפים והוא מצוי בתוך עוקץ בבסיס הזנב, אותו הטריגון יכול להפנות קדימה. הוא חלש מכדי להרוג אדם אך עדיין עשוי לייסר את מי שנפגע ממנו.

הוא נידוג לאורך הים התיכון למאכל ונתפס ברשתות דיג כשלל לוואי, דבר שגרם לקריסה של אוכלוסיות שונות.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:טריגוניים
קטגוריה:דגי הים התיכון
קטגוריה:בעלי חיים שתוארו ב-1758
טריגון לונגה

**טריגון לונגה** (שם מדעי: ***Bathytoshia longa***) הוא מין של דג סחוס ממשפחת הטריגוניים, החי במערב האוקיינוס השקט בתחום שבין באחה קליפורניה שבמקסיקו לקולומביה ואקוודור ולעיתים מופיע גם בסן דייגו, קליפורניה, באיי רבייג'יגדו  ובאיי גלאפגוס. מין זה מצוי בסכנת הכחדה בטבע.

## תיאור
הטריגון מגיע לאורך ממוצע של 1.5 מטר ויכול להגיע לאורך 2.58 מטרים, לרוחב 1.58 מטר בין סנפירי החזה ולמשקל של 46.4 קילוגרם. צבעו חום-אדמדם עד אפור כהה עם בטן לבנה והוא בעל סנפירי חזה רחבים דמויי מעוין בצורתם וסנפירי שת דקים וקצרים. הזנב ארוך ולאורכו מספר עוקצים בעלי ארס. הטריגון משריץ 1 עד 5 צאצאים חיים לאחר היריון של 10 עד 11 חודשים.

הוא מתחפר לאורך קרקעית הים בעומק של עד 50 מטרים בקירוב במים טרופיים של שוניות אלמוגים, חופי סלעים, לגונות ומפרצים לאורך החוף וגם בשפכי נהרות וביערות מנגרובים לחופי אמריקה הפסיפית. הוא ניזון ממינים של דגי גרם קרקעיים, טרפידים, סרטנים ורכיכות שונות שאותם הוא מנפץ עם שיניו הקשות.

טריגון זה נידוג לעיתים במערך חכות לחופי מרכז אמריקה וגם נתפס ברשתות כשלל לוואי. כיום הוא מצוי בסכנת הכחדה בטבע.

## קישורים חיצוניים

## הערות שוליים

קטגוריה:טקסונים שתוארו בידי סמואל גארמן
קטגוריה:בעלי חיים שתוארו ב-1880
קטגוריה:טריגוניים
קטגוריה:מגה-פאונה של האוקיינוס השקט
קטגוריה:דגי מפרץ קליפורניה
עין דבשה

**עין דבשה** (בערבית: ** עין א-דרבשיה**) הוא מעיין שנמצא בגבול עמק החולה עם הגולן, דרומית לקיבוץ גונן.

המעיין נקרא בערבית עין א-דרבשיה. זהו שמם של כפר סופי ומוצב של הצבא הסורי ששכנו במקום עד מלחמת ששת הימים.

מימיו של המעיין, יורדים בתעלה לכיוון עמק חולה, שסביבם צמחיית סבך של שיחי קנה ועבקנה. מימיו של המעיין ממשיכים וזורמים לאורך כביש 918 המוביל מקיבוץ גונן לקיבוץ גדות. המים מתפזרים בין תעלות המשמשות את הקרקעות החקלאיות של עמק חולה. באזור המעיין מתקיימים בתי גידול של צומח וחי ייחודיים למקום, וניתן לחזות במיני חיים הנמצאים בסכנת הכחדה.

ליד תעלת המים נמצאת טחנת קמח (טאחונת א-דרבשיה). הטחנה שופצה ושוקמה בידי בן קיבוץ גונן שנרתם לכך. הטחנה הופעלה אך הוזנחה שוב.

מסלול ההליכה מוביל דרך אתר הנצחה לזכרו של רב-סרן  שנפל במבצע צוק איתן.

## המאבק על מי המעיין
מי המעיין שמשמשים להשקיית שטחים חקלאיים של קיבוץ כפר סאלד, הם רקע למאבק סביבתי. באזור החלו עבודות להחלפת הצנרת הישנה המובילה מים לשטחים החקלאיים. החברה להגנת הטבע ביקשה לעצור את העבודות ודרשה שמי המעיין לא ישמשו למטרות חקלאיות.

## קישורים חיצוניים
* 
* 
* 
* 

## הערות שוליים

קטגוריה:עמק החולה
דבשה
סגול בהיר

"**סגול בהיר**" הוא סינגל של הזמר-יוצר הישראלי מרגי, שיצא לאור ב-11 ביוני 2021. השיר הוא הסינגל הראשון של מרגי לשנת 2021, והוא נכתב והופק על ידי מרגי, יחד עם יובל מעיין. נכון לנובמבר 2025, לשיר יש למעלה מ-5.3 מיליון צפיות ביוטיוב.

## רקע
מרגי סיפר כי תחילה, פחד להוציא את השיר, ואמר כי "לא ידעתי בדיוק איך להתמודד איתו, שלא נדבר על להוציא אותו. אבל לראות איך כל אחד מהאנשים שהכי קרובים אליי בוכה כשהוא שומע אותו, גרם לי להבין שבאותו הלילה עם יובל מעיין באולפן קרה משהו מיוחד. ושהסיבה שפחדתי ממנו הייתה כי הוא היה ספר פתוח, כן, ואמיתי. כמה ימים אחר כך עליתי על המטוס ללוס אנג'לס, ובטיסה החלטתי שכשאחזור לארץ – אני רוצה להביא אותו איתי".

## ביקורות
בפרוגי, פורסמה ביקורת חיובית עבור השיר, בה תואר השיר כ"בלדת פרידה מרגשת ונוגעת במיוחד" ונכתב כי "מרגי הוכיח שוב שעם כמה שהוא ווקאליסט עם קול מרשים - הוא יודע לרגש גם בשקטים". לעומת זאת, דודי פטימר ממעריב אונליין נתן לשיר ביקורת שלילית, ואמר כי מרגי "בולע את המילים, מתבכיין, משתמש בחריזה פשוטה ולא מעניינת, מתיימר להציג רצינות אך התוצר לא יותר מבדיחה. בהצלחה למי שיצליח לשרוד ולהאזין לכל השיר – אני לא הצלחתי".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מרגי
קטגוריה:שירים בעברית
קטגוריה:שירים שנכתבו על ידי יובל מעיין
קטגוריה:שירים שהולחנו על ידי יובל מעיין
ברנאט ניי

**ברנאט ניי** (בהונגרית: **Ney Bernát**; 5 באפריל 1863, פאפה – 12 באפריל 1938, בודפשט) היה זמר אופרה (בריטון, בס בריטון) יהודי-הונגרי. ברנאט ניי הוא סבו של המלחין איבאן ארד.

## ביוגרפיה
ברנאט ניי נולד במשפחה יהודית לאיגנץ ניי ושרולטה וייס. אשתו הייתה אאוגניה ניי.

מקומו המדויק במשפחת ניי:
* דוד ניי (זמר אופרה 1905-1842) היה דודו
* דוד ניי (זמר אופרה 1905–1945) הטנור היה אחיינו
* בנו היה הכנר טיבור ניי (1906–1981)

בשנת 1882 הפך לחבר במקהלת התיאטרון הלאומי בבודפשט ומשנת 1884 גם במקהלת בית האופרה של בודפשט. במקביל לעבודתו זו השלים את מחלקת האופרה באוניברסיטה לאמנויות התיאטרון והקולנוע בין השנים 1888–1890 (אז היה שמו "האקדמיה לבמה")

הוא מונה לזמר פרטי של בית האופרה בשנת 1892 ונותר חבר בלהקה עד 1925. בנוסף לתפקידים הגדולים, מילא תפקידי קומפרימריו (קומפיומריו הוא תפקיד משנה קטן באופרה או זמר ששר תפקידים אלה). ניי היה אחד הזמרים העסוקים ביותר בבית האופרה של בודפשט. בין השנים 1896–1932 היה מרצה מחליף באקדמיה למוזיקה ע"ש פרנץ ליסט.

## תפקידיו הגדולים יותר (מבחר)
* פרנץ ארקל: לאסלו הוניאדי - פאלאטין גארה
* פוצ'יני: מנון לסקו  - פונדקאי
* וגנר: פרסיפל - טלרמונד
* וגנר: לוהנגרין - הנריק הראשון
* וגנר: זהב הריין - דונר

## לקריאה נוספת
* ברנאט ניי ב-Arcanum
* זיכרון מאת איבאן ארד
* רישום באקדמיה לדרמה
* פטר ורנאי: לקסיקון האופרה. בודפשט, 1975. הוצאת מוזיקה. 
## קישורים חיצוניים
* ברנאט ניי ב Apple Music
* ברנאט ניי בלקסיקון ביוגרפי הונגרי
* ברנאט ניי באתר האוניברסיטה לתיאטרון ולקולנוע
* מאמר ראיון עם ברנאט ניי באתר MANDA
* ברנאט ניי ב-Uniópédia

## הערות שוליים

קטגוריה:יהודים הונגרים
קטגוריה:בוגרי האוניברסיטה לאמנויות התיאטרון והקולנוע
קטגוריה:זמרי אופרה יהודים הונגרים
קטגוריה:משפחת ניי
קטגוריה:זמרי אופרה יהודים
קטגוריה:פאפה: אישים
קטגוריה:הונגרים שנולדו ב-1863
קטגוריה:הונגרים שנפטרו ב-1938
אנג'ל (שיר)

**אנג'ל** הוא סינגל של הזמר-יוצר הישראלי מרגי, שיצא לאור ב-4 ביולי 2021, כסינגל המוביל מתוך המיני-אלבום השני שלו, לא להיות לבד. השיר נכתב על ידי מרגי, יחד עם סטטיק וג'ורדי, שיצרו עבורו גם את הלהיט "הזוג הזה".

נכון לנובמבר 2025, לשיר יש למעלה מ-5.7 מיליון צפיות ביוטיוב.

## רקע וכתיבה
באתר פרוגי נכתב כי "הסינגל נפתח נקי של מרגי בליווי פסנתר וקול אדיר ואז הופך לשיר קצבי, כייפי ומרים". מבחינת התוכן, נכתב כי "מרגי טוען בשירו החדש שצריך להישאר מי שאתה ולהביא את עצמך לידי ביטוי".

## ביקורות
דור מאיר מועלם ממאקו כתב על השיר ביקורת חיובית, בה טען כי בשיר מרגי "סוף סוף מציג את כל היכולות שיש לו; משירה ופלואו דרך ריקוד ועד לערימות של סטייל". גם דודי פטימר ממעריב אונליין ציין לחיוב את השיר וכתב כי "השיר 'אנג'ל' הוא אחד הדברים הכי טובים שמרגי עשה, גם בגלל שהוא שולט בנונשלנטיות ווקאלית בפופ הטהור, גם בחושניות הביצועית שלו וגם כי הוא פשוט כולל את כל האלמנטים מהם מורכב להיט ראוי, מה גם שההפקה המוזיקלית הנהדרת עוטפת את כל המארז בצורה מצוינת ומפולפלת. ככה אני אוהב את מרגי!".

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי מרגי
קטגוריה:שירים באנגלית
קטגוריה:שירים שנכתבו על ידי סטטיק
קטגוריה:שירים שנכתבו על ידי ג'ורדי
קטגוריה:שירים שהופקו על ידי ג'ורדי
קטגוריה:שירים על מלאכים
אריה בן-מנחם

**אריה בן-מנחם** (נולד בשם **אריה פרינץ, Arie Princ**, נכתב גם **Prinz**;  1922, לודז' - 19 ביולי 2006, ישראל) היה ניצול השואה, צלם שתיעד את גטו לודז', ולימים, בישראל, ממתרגמי ועורכי הכרוניקה של גטו לודז'.

## קורות חיים
### בתקופת השואה

בן-מנחם למד בבית ספר מקצועי לטקסטיל בלודז'. במאי 1940 גורש בן-מנחם לגטו לודז'. הוא עבד עם הצלם מנדל גרוסמן וסייע לו בצילום אפיזודות מחיי הגטו, בעיקר באופן מחתרתי. תצלומים שצילם גרוסמן שימשו את בן-מנחם ליצירת אלבום בו פוטומונטז'ים ותצלומים שתיארו את חיי הגטו: הרסורטים (המפעלים) בגטו, הרעב ברחובות, ערימות הגופות, הרדיפות והגירושים. עם חיסול הגטו בקיץ 1944 גורש בן-מנחם לאושוויץ. הוא לקח עמו את האלבום. האלבום הגיע לאחת המחתרות הפולניות וזו העבירה את האלבום לקרקוב.

אמו של בן-מנחם נרצחה בתאי הגזים ואביו נורה בצעדת המוות לנגד עיניו.

### לאחר השואה

בן-מנחם שרד את אושוויץ. לאחר המלחמה הגיע לאיטליה. בשנת 1945 עלה באוניית מעפילים לארץ ישראל. הוא שינה את שם משפחתו מפרינץ לבן-מנחם. הוא הצטרף לקיבוץ ניצנים. בניצנים נישא בן-מנחם לחברת ילדותו, אווה ביאלר, ששרדה אף היא בשואה. ב במלחמת העצמאות נפל בן-מנחם בשבי המצרי ושהה תשעה חודשים בשבי בקהיר. בכלא כתב ספר בשם "הגדת תאופיק" (על שם הסוהר), בו תיאר את הווי השבי. את הספר כתב על קופסאות סיגריות בכתב יד זעיר.
בן-מנחם הקדיש את חייו לתיעוד גטו לודז'. בשנות השישים הגיעו לידי בן-מנחם ידיעות על ארכיון בפולין ובו אלבום תצלומים של גטו לודז', שצילם מנדל גרוסמן. בן-מנחם השיג העתק חלקי של האלבום, ולאחר כעשרים שנה הגיעו לידיו חלקי האלבום החסרים. על אלבום זה כתב בספר "צלם הילך בגטו":

בן-מנחם תרגם וערך את הכרוניקה של גטו לודז' ואת לקסיקון חסידי אומות העולם הפולנים. הוא היה עורך ומתרגם פורה, משפות שונות, בעיקר מפולנית. בשנת 1986 הוציא לאור יד ושם את הכרוניקה של גטו לודז' בתרגומם של בן-מנחם ויוסף רב.

## הנצחה

במרכז למורשת המודיעין קיימת תערוכה שמציגה מעבודותיו של בן-מנחם מגטו לודז' ומהשבי המצרי.

## פרסומים
* **צלם הילך בגטו**: מתצלומיו של מנדל גרוסמן (אחרית דבר)
* **כרוניקה של גטו לודז**', עם יוסף רב, כרכים א-ד, יד ושם, ירושלים, תשמ"ז.
* בן-מנחם היה אחד מכותבי הספר ישראל גוטמן (עורך), **לקסיקון חסידי אומות העולם הפולנים**, בהוצאת יד ושם :

* **The Encyclopedia of the Righteous Among the Nations: Rescuers of Jews during the Holocaust in Poland**, Yad Vashem, 2004


## קישורים חיצוניים
* כתבה על בן-מנחם בכתב העת המקוון "זיקה" באתר יד ושם
* כתבה על בן-מנחם באתר יד ושם
* פרטי הכרוניקה של גטו לודז' בתרגומו ובעריכתו של בן-מנחם, באתר הספרייה הלאומית
* 

## הערות שוליים

קטגוריה:יהודים בשואה: פולין
קטגוריה:אסירים בגטו לודז'
קטגוריה:לודז': אישים
קטגוריה:צלמים יהודים פולנים
קטגוריה:מתרגמים ישראלים
קטגוריה:ניצולי השואה: פולין
קטגוריה:ישראלים ילידי פולין
קטגוריה:צילום בשואה
קטגוריה:ישראלים שנולדו ב-1922
קטגוריה:ישראלים שנפטרו ב-2006
אמאד דיאלו

**אמאד דיאלו** (בצרפתית: **Amad Diallo**; נולד ב-11 ביולי 2002) הוא כדורגלן איווארי המשחק בעמדת קשר הכנף במנצ'סטר יונייטד ובנבחרת חוף השנהב.

## קריירת מועדונים
דיאלו נולד באביג'אן שבחוף השנהב, והוא מוסלמי. לו גם דרכון איטלקי.

### אטאלנטה
דיאלו הגיע למחלקת הנוער של אטאלנטה מהסרייה א' בשנת 2015. ב-27 באוקטובר 2019 ערך את הופעת הבכורה שלו בקבוצה הבוגרת של המועדון, כשנכנס כמחליף והבקיע את שער הבכורה שלו בניצחון 1–7 על אודינזה במסגרת המחזור התשיעי של עונת 2019/2020 בסרייה א'. עד לסוף עונה זו ערך דיאלו שתי הופעות ליגה נוספות.

בחצי הראשון של עונת  ערך הופעת ליגה נוספת במדי המועדון, ואף ערך את הופעת הבכורה שלו בליגת האלופות, בתיקו 1-1 נגד מיטיולן במסגרת שלב הבתים.

### מנצ'סטר יונייטד
ב-5 באוקטובר 2020 חתם על חוזה לחמש עונות במנצ'סטר יונייטד מהפרמייר ליג החל מחודש ינואר 2021. ב-18 בפברואר 2021 ערך את הופעת הבכורה שלו במועדון, כשהחליף את מייסון גרינווד בניצחון 0–4 על ריאל סוסיאדד במסגרת משחק הגומלין בשלב 32 הגדולות של הליגה האירופית לעונת עונת 2020/2021 בליגה האירופית. ב-11 במרץ 2021 הבקיע את שער הבכורה שלו במועדון, בתיקו 1-1 נגד מילאן במסגרת שלב שמינית הגמר של הליגה האירופית. ב-11 במאי 2021 ערך את הופעת הבכורה שלו בפרמייר ליג, בהפסד 1–2 ללסטר סיטי במסגרת המחזור ה-36. בסך הכול ערך בחצי העונה הראשונה שלו במועדון שלוש הופעות ליגה וארבע הופעות בליגה האירופית.

ב-27 בינואר 2022 הושאל לריינג'רס מהליגה הסקוטית עד לסיום העונה.

ב-31 באוגוסט 2022 הושאל לסנדרלנד.

לאחר הגעת המאמן הפורטוגלי רובן אמורים בנובמבר 2024 קיבל דיאלו יותר דקות משחק והבקיע שערים מכריעים.

ב-16 בינואר 2025 הבקיע שלושער ב12 דקות וביצע מהפך וקבע 1-3 באולד טראפורד מול סאות'המפטון ובכל הבקיע את השלושער הראשון שלו בקריירה.

## נבחרת חוף השנהב
ב-26 במרץ 2021 ערך דיאלו את הופעת הבכורה שלו בנבחרת חוף השנהב, כשנכנס כמחליף בניצחון 0–3 על נבחרת ניז'ר במסגרת מוקדמות גביע אפריקה לאומות 2021. ב-5 ביוני 2021 הבקיע את שער הבכורה שלו במדי הנבחרת, שער מכריע בתוספת הזמן בניצחון 1–2 על נבחרת בורקינה פאסו במשחק ידידות.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני אטאלנטה
קטגוריה:כדורגלני מנצ'סטר יונייטד
קטגוריה:כדורגלני גלאזגו ריינג'רס
קטגוריה:כדורגלני סנדרלנד
קטגוריה:כדורגלני נבחרת חוף השנהב
קטגוריה:מוסלמים
קטגוריה:כדורגלנים מחוף השנהב באולימפיאדת טוקיו (2020)
קטגוריה:כדורגלני גביע אפריקה לאומות 2025
קטגוריה:איבוארים שנולדו ב-2002
וילפריד סינגו

**וילפריד סטפן סינגו** (בצרפתית: **Wilfried Stephane Singo**; נולד ב-25 בדצמבר 2000) הוא כדורגלן מחוף השנהב, המשחק בעמדת המגן בקבוצת גלאטסראיי ובנבחרת חוף השנהב.

## קריירת מועדונים
סינגו הגיע למחלקת הנוער של טורינו מהסרייה א' בשנת 2018. ב-1 באוגוסט 2019 ערך סינגו את הופעת הבכורה שלו במועדון, כשנכנס כמחליף בניצחון 1-4 על דברצן ו.ס.ק. במסגרת משחק הגומלין בשלב המוקדמות השני של עונת 2019/2020 בליגה האירופית. ב-27 ביוני 2020 ערך סינגו את הופעת הבכורה שלו בסרייה א', כשנכנס כמחליף בהפסד 2–4 לקליארי במסגרת המחזור ה-28 לעונת 2019/2020. ב-29 ביולי 2020 הבקיע סינגו את שער הבכורה שלו במועדון, בהפסד 2–3 לרומא במסגרת המחזור ה-37 בליגה. בעונתו הראשונה בקבוצה הבוגרת של המועדון ערך סינגו ארבע הופעות ליגה והבקיע שער אחד, ובעונתו השנייה הוסיף 28 הופעות ליגה ושער אחד.

ב-17 באוגוסט 2023 חתם במונקו.

ב-28 באוגוסט 2025 חתם בגלאטסראיי תמורת 30 מיליון אירו.

## קריירה בינלאומית
ב-5 ביוני 2021 ערך סינגו את הופעת הבכורה שלו בנבחרת חוף השנהב, בניצחון 1–2 על נבחרת בורקינה פאסו במשחק ידידות.

נכלל בסגל נבחרת חוף השנהב לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים מחוף השנהב
קטגוריה:מגני כדורגל מחוף השנהב
קטגוריה:כדורגלני טורינו
קטגוריה:כדורגלני מונקו
קטגוריה:כדורגלני נבחרת חוף השנהב
קטגוריה:ספורטאים איבוארים בצרפת
קטגוריה:ספורטאים איבוארים באיטליה
קטגוריה:כדורגלנים מחוף השנהב באולימפיאדת טוקיו (2020)
קטגוריה:כדורגלני גביע אפריקה לאומות 2023
קטגוריה:כדורגלני גלאטסראיי
קטגוריה:איבוארים שנולדו ב-2000
אוגוסט ריטר

**גאורג דיטריך אוגוסט ריטר** (11 בדצמבר 1826 – 26 בפברואר 1908) היה אסטרופיזיקאי גרמני ופרופסור למכניקה. הוא פיתח שיטה הנושאת את שמו (Ritter intersection method) לחישוב מאמצים במסבכים, ותרם תרומות יסודיות רבות להבנת הפיזיקה של כוכבים.

## חייו
אוגוסט ריטר למד בשנים 1843–1846 בהנובר, ולאחר מכן המשיך את לימודיו בשנים 1850–1853 באוניברסיטת גטינגן, שם הגיש את עבודת הדוקטורט שלו שכותרתה "על עקרון האילוץ המינימלי", בהנחייתו של קרל פרידריך גאוס. ב-1856 הוא הפך למורה במכון הפוליטכני של הנובר. באוקטובר 1870, ריטר היה לראשון להחזיק בקתדרה למכניקה והנדסת מכונות ב-RWTH אוניברסיטת אאכן. הוא נשאר באאכן עד לפרישתו ב-1899. ב-1903 הוא חזר לעיר מולדתו לונבורג, שם הוא נפטר ב-1908. הוא הוריש את כתביו לספרייה של RWTH אאכן.

מחליפו של ריטר באוניברסיטת אאכן היה ארנולד זומרפלד.

## תרומות לתאוריה של מבנה כוכבים
בין השנים 1878 ל-1889 פרסם ריטר סדרה של 18 חיבורים בכתב העת המדעי שנתון הפיזיקה, תחת הכותרת "חקירות על המבנה של כוכבים גזיים", וב-1879 את המונוגרפיה "*יישומים של התאוריה המכנית של החום לבעיות קוסמולוגיות*" אשר במהותה מורכבת מהתכנים של חמשת החיבורים הראשונים בין אלו שפרסם. בעבודות אלו, ריטר יוצא מנקודת הנחה שהכוכבים הם כדורים גזיים פוליטרופיים, כלומר שחוקי הגז האידיאלי תקפים לגביהם. מהנחות אלו, הוא גזר את התוצאות הבאות, בין היתר:
* המשוואה הדיפרנציאלית המתארת את הצפיפות של כדור הגז כפונקציה של המרחק ממרכזו. תוצאה זו נקראת כיום משוואת ליין-אמדן, אף על פי שהיא לא נכללה במפורש בעבודתו של ליין על טמפרטורת השמש.
* נוסחה לתדירות התנודה הרדיאלית של כדור גז. ריטר ניסח את ההשערה שתנודות אלו עשויות להסביר את השינויים המחזוריים בבהירות נראית של כוכבים משתנים.
* תאוריה ראשונה של אבולוציה כוכבית ושל הקשר בין מסה לעוצמת הארה (mass-luminosity relationship) של כוכבים.

חשיבות עבודתו של אוגוסט ריטר לחקר האסטרופיזיקה של כוכבים תוארה על ידי סוברהמניאן צ'נדראסקאר אשר כתב כי "כי כמעט כל היסודות לתאוריה המתמטית של מבנה כוכבים הונחו על ידו". התפקיד שמילא ריטר בהקשר הכולל של הפיזיקה של מבנה כוכבים מתואר גם בספר *The Life of Stars, The Controversial Inception and Emergence of the Theory of Stellar Structure*.

## תרומות אחרות
ריטר חיבר ספרים על מכניקה אנליטית והנדסת מכונות, כשעל תרומותיו לחקר המכניקה של מבנים הנדסיים הוענקו לו כהוקרה מספר אותות. הוא חקר את חוקי הולכת החום בתווך חומרי, תוך שהוא מתבסס על התאוריה של יוליוס מאייר.

בתחום ההידראוליקה ומכניקת הזורמים, ריטר ידוע גם בשל שני מאמרים שפרסם בשנים 1892 ו-1895. בראשון שבהם הוא תיאר פתרון אנליטי לגל שנוצר כאשר סכר מים נפרץ, אשר מאוחר יותר שימש כאבן יסוד בהערכת בטיחות של סכרים, ואילו בשני מבין המאמרים הוא עסק בתופעת הזנק ההידראולי. הפתרון של ריטר ל-"גל הסכר הנפרץ" (dam break wave) מניח גוף מים המונח בערוץ המעוצב בצורה של מנסרה מלבנית, כאשר לפתע השער האנכי של הסכר נפרץ בבת אחת (באופן מיידי). על בסיס הנחות אלו תיאר ריטר את צורת הגל המתקבל.

## פרסומים נבחרים
* *על עקרון האילוץ המינימלי* (עבודת דוקטורט, 1853).
* *תאוריה בסיסית של גגות וגשרי ברזל* (1863).
* *על המבנה של גופים שמימיים גזיים* (1898).
* *ההתקדמות של גלי מים* (1892).

## קישורים חיצוניים

## הערות שוליים

קטגוריה:אסטרופיזיקאים
קטגוריה:בוגרי אוניברסיטאות ומכללות בגרמניה
קטגוריה:סגל אוניברסיטאות בגרמניה
קטגוריה:גרמנים שנולדו ב-1826
קטגוריה:גרמנים שנפטרו ב-1908
גולדבלט

**גולדבלט** (Goldblat)הוא שם משפחה אשכנזי שפירושו "עלה זהב".

קטגוריה:שמות משפחה אשכנזיים
אוסקר מינגסה

**אוסקר מִינְגֶסָה גרסיה** (בספרדית: **Óscar Mingueza García**; נולד ב-13 במאי 1999 בסנטה פרפטואה דה מוגודה שבספרד) הוא כדורגלן ספרדי המשחק בעמדות המגן הימני והבלם בקבוצת סלטה ויגו מהלה ליגה ובנבחרת ספרד.

## קריירת מועדונים
מינגסה גדל במחלקת הנוער של ברצלונה, ושיחק בברצלונה אתלטיק, קבוצת המילואים של המועדון. ב-24 בנובמבר 2020 ערך את הופעת הבכורה שלו במדי הקבוצה הראשונה של המועדון, בניצחון 0–4 על דינמו קייב במסגרת שלב הבתים של עונת 2020/2021 בליגת האלופות. ב-29 בנובמבר 2020 ערך את הופעת הבכורה שלו בלה ליגה במדי ברצלונה, בניצחון 0–4 על אוססונה במסגרת המחזור ה-11 לעונת 2020/2021. ב-15 במרץ 2021 הבקיע את שער הבכורה שלו בניצחון 1–4 על וסקה, במסגרת המחזור ה-27 בלה ליגה. בעונתו הראשונה בקבוצה הבוגרת של המועדון ערך 27 הופעות ליגה, בהן הבקיע שני שערים, והוסיף חמש הופעות בליגת האלופות.

ב-30 ביולי 2022 חתם לארבע שנים בסלטה ויגו.

## קריירה בינלאומית
ב-8 ביוני 2021 ערך מינגסה את הופעת הבכורה שלו בנבחרת ספרד, בניצחון 0–4 על נבחרת ליטא במשחק ידידות.

## קישורים חיצוניים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ברצלונה
קטגוריה:כדורגלני סלטה ויגו
קטגוריה:כדורגלני נבחרת ספרד
קטגוריה:כדורגלנים ספרדים באולימפיאדת טוקיו (2020)
קטגוריה:זוכי מדליית כסף אולימפית ספרדים: כדורגל
קטגוריה:ספרדים שנולדו ב-1999
אנטיכאסיה

**אנטיכאסיה** (ביוונית: Αντιχάσια**, [adi'xasça]**) היא יחידה עירונית של עיריית אלאסונה במחוז לאריסה. לפני רפורמת השלטון המקומי בשנת 2011 הייתה זו עירייה עצמאית. מקום מושבה של העירייה היה בקרניה. נקראת על שם רכס הרי אנטיכאסיה הסמוך.

שטחה של היחידה עירונית 142.919 קמ"ר.

על פי מפקד האוכלוסין בשנת 2011, אוכלוסיית אנטיכאסיה הייתה 3,584, גידול קל של 1% בהשוואה לאוכלוסיית המפקד הקודם בשנת 2001.

## הערות שוליים

קטגוריה:יוון: ערים
פסגת קרדינל

**פסגת קרדינל** (באנגלית: **Cardinal Peak**) היא פסגה בהרי צ'לאן - תת-רכס של רכס קסקייד במדינת וושינגטון שבארצות הברית.

הפסגה היא הגבוהה ביותר ברכס הרי צ'לאן - וגובהה 2,620 מטרים מעל פני הים; הפסגה היא הפסגה ה-49 בגובהה במדינת וושינגטון; הפסגה היא הפסגה ה-10,071 בגובהה בארצות הברית.

הפסגה מתנשאת לגובה של 630 מטרים מעל סביבתה; הפסגה היא הפסגה ה-132 בהתנשאותה במדינת וושינגטון.

הפסגה ממוקמת בשטח היער הלאומי ונאצ'י, בראש אגן הניקוז של נהר אנטיאט.

## היסטוריה
### מקור השם

שמה של הפסגה ניתן לה על ידי הסוקר אלברט הייל סילבסטר (Albert Hale Sylvester), אשר מיפה את האזור.

השם מתאר את היות ההר - הגבוה בהרי הסביבה.

"קרדינל" באנגלית - משמעו "עיקרי" או "מרכזי".

## לקריאה נוספת

• Douglas Lorain, **[https://books.google.co.il/books?id=rkcN0dYE-vMC&pg=PR13&lpg=PR13&dq=%22Cardinal+Peak%22+Washington&source=bl&ots=L_Yle8OnCK&sig=ACfU3U3kj4mR55MM5-7sUyv6plusA_o05w&hl=en&sa=X&ved=2ahUKEwiloa-agovzAhWo3OAKHaKGAio4RhDoAXoECAIQAw#v=onepage&q=%22Cardinal%20Peak%22%20Washington&f=false Backpacking Washington: From Volcanic Peaks to Rainforest Valleys]**, P 138, 143

• Fred Beckey, **[https://books.google.co.il/books?id=-ukAUElJXPIC&pg=PA206&lpg=PA206&dq=%22Cardinal+Peak%22+Washington&source=bl&ots=eyMD5_aMIT&sig=ACfU3U1mqZmOXs-24Vw8XmTeQ7jNIG-aCQ&hl=en&sa=X&ved=2ahUKEwiloa-agovzAhWo3OAKHaKGAio4RhDoAXoECA4QAw#v=onepage&q=%22Cardinal%20Peak%22%20Washington&f=false Cascade Alpine Guide: Climbing and High Routes, Stevens Pass to Rainy Pass]**, P 205

## קישורים חיצוניים
* פסגת קרדינל באתר הסקר הגאולוגי של ארצות הברית
* פסגת קרדינל באתר ה-Washington Trails Association
* פסגת קרדינל באתר "אנציקלופדיית ההרים הקנדית"
* פסגת קרדינל באתר peakbagger
* פסגת קרדינל באתר summitpost
* פסגת קרדינל באתר peakery (מרחקים לאתרים סמוכים)
* תרשים הנוף הנשקף מפסגת קרדינל באתר peakvisor
* פסגת קרדינל באתר mindat
* תחזית מזג אוויר עדכנית ארוכת טווח (לפי גבהים) עבור פסגת קרדינל

## הערות שוליים

קרדינל
קרדינל
קרדינל
ג'ון קיי

**ג'ון פולסון** (באנגלית: **John Poulson**; נולד ב-1990), הידוע בשם הבמה **ג'ון קיי** (באנגלית: **John K**; לעיתים מסוגנן כ-**JOHN.k**), הוא זמר-יוצר אמריקאי.

## קריירה
ב-2017, הוא הוציא את הסינגל "OT".

ב-26 באפריל 2019, הוא הוציא את המיני-אלבום *If We Never Met*. בין הסינגלים שנמצאים במיני-אלבום, נמצא הסינגל "If We Never Met". מאוחר יותר, בהמשך השנה, הוא ביצע את השיר ב-*Today,* והוחתם אצל אפיק רקורדס.

ב-2020, הוא הוציא, בשיתוף פעולה עם Teamwork ולוטה, את הסינגל "Wasted Summer".

## דיסקוגרפיה
### אלבומי אולפן
* 2020: *Love + Everything Else*
* 2021: *In Case You Miss Me*

### מיני-אלבומים
* 2019: *If We Never Met*

## קישורים חיצוניים

* 

## הערות שוליים

קטגוריה:זמרים אמריקאים
קטגוריה:אמנים הידועים בשם במה
קטגוריה:פזמונאים אמריקאים
קטגוריה:זמרים-יוצרים אמריקאים
קטגוריה:אמריקאים שנולדו ב-1990
יחסי איחוד האמירויות הערביות – קוריאה הדרומית

[250px|ממוזער|נשיא איחוד האמירויות ואמיר אבו דאבי [ח'ליפה בן זאיד אאל נהיאן (מימין) נפגש עם נשיא קוריאה הדרומית לי מיונג-באק בעת ביקור האחרון באבו דאבי, 2009]]
**יחסי איחוד האמירויות הערביות–קוריאה הדרומית** הם היחסים הדיפלומטיים שבין האמירויות הערביות המאוחדות לבין הרפובליקה של קוריאה. היחסים בין המדינות כוננו ב-18 ביוני 1980.

## סחר
איחוד האמירויות הערביות היא היצואנית השלישית בגודלה של נפט לקוריאה הדרומית (108,000,000 חביות נכון ל-2014).

## יצוא כלכלי
היצוא של קוריאה הדרומית לאיחוד האמירויות הערביות הסתכם ב-5,388.88 מיליון דולר, והייצוא של איחוד האמירויות הערביות לקוריאה הדרומית הסתכם ב-9.577 מיליארד דולר (הנתונים נכונים לדצמבר 2017), מה שהופך את איחוד האמירויות הערביות ליצואנית מספר 21 לקוריאה הדרומית.

ב-27 בדצמבר 2009 הזמינה קוריאה הדרומית מאיחוד האמירויות הערביות תחנת כוח גרעינית.

## דרום קוריאנים באיחוד האמירויות הערביות
10,852 דרום קוריאנים (שאינם בעלי אזרחות דרום-קוריאנית) מתגוררים באיחוד האמירויות הערביות (נכון לנובמבר 2017).

## נציגויות דיפלומטיות
* איחוד האמירויות הערביות מחזיקה בקוריאה הדרומית שגרירות בסיאול.
* קוריאה הדרומית מחזיקה באיחוד האמירויות הערביות שגרירות באבו דאבי וקונסוליה כללית בדובאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ירון בן נון

**ירון בן נון** (נולד ב-19 במאי 1970) הוא מייסד חברת נוסטרומו, יזם, במאי סרטים, משורר ואקטיביסט. כיום מכהן כחבר בדירקטוריון וכמנהל הטכנולוגי של חברת נוסטרומו. זוכה פרס אקו"ם לשנת 1995.

## ביוגרפיה
ירון בן נון הוא בנם של אריאלה ואביהו בן נון והוא השלישי בגילו בין חמשת ילדיהם. בן נון שירת בצה"ל כטייס סקייהוק בטייסת 116 שבחיל האוויר בתקופת כהונתו של אביו כמפקד החיל. במהלך שירותו הצבאי פרסם בן נון ספר שירים בשם "גיחה מעל לביצה הטובענית" תחת שם העט סגן יב"ן.

### קריירה אומנותית
לאחר שירותו הצבאי החל בקריירת בימוי. הוא ביים מספר סרטים דוקומנטאריים, וביניהם "נופל וקם - סיפורה של שב"ק ס'", ו"מלאך הגיהנום". הוא ביים קליפים רבים, בהם את הקליפ של השיר "קסם" של עמיר לב, עליו זכה בפרס אקום בקטגוריית הוידיוקליפ לשנת 1995. ואת הקליפים של השירים "לא יודע" של יהודה פוליקר, ״אל תגידו לי״, ״אימפריה״ ו״נופל וקם״ של להקת שב"ק ס׳ וכן את ״מדברים על שלום״ ו״תספור את החבר׳ה״ של מוקי. כמו כן ירון ביים את הקליפ לשיר ״מנועים קדימה״ של אביב גדג׳. כשצילם את ״מלאך הגיהנום״ באמסטרדם (סרט שעוסק בג׳יגולו ישראלי-אמריקאי) הכיר את אנה שפור, במאית הולנדית שפיתחה פורמט דוקומנטארי בו היא נתנה לילדי מהגרים מצלמות ושלחה אותם לצלם את חייהם. בשנת 2005, ירון הביא את הפורמט לישראל ויזם יחד עם המפיק משה לווינסון צילום סדרה כזאת עם נוער ברמלה. לסדרה, שכללה 10 פרקים, קראו "גלויות מכאן". ערוץ רשת (כיום ערוץ 13) מימן את הסדרה ודורון צברי היה המנהל האמנותי שלה. העבודה בשיטה זו העניקה לדורון צברי (ב-2006–2007) את ההשראה לתת לדנה ספקטור מצלמה ולשלוח אותה לצלם בעצמה את חייה. לימים, פיתח צברי עם רם לנדס את הסדרה "מחוברים" שעשתה לראשונה שימוש בטכניקה הזו בפריים טיים. הפורמט נמכר למדינות רבות בעולם.

### קריירה בתחום האנרגיה
בשנת 2009 החל לעבוד בחברות הזנק בתחום האנרגיה, ובשנת 2017 הקים, יחד עם חברו מילדות, אייל זיו את חברת נוסטרומו, המפתחת פתרון לאגירת אנרגיה למערכות מיזוג אוויר באמצעות קרח. המשקיעים הראשונים בנוסטרומו היו חברת ״תעבורה״ (שי לבנת), קובי ריכטר ורמי אונגר ומנורה-מבטחים. בינואר 2021 התמזגה נוסטרומו עם חברת סומוטו והחלה להיסחר בבורסה לניירות ערך בתל אביב.

## פעילות חברתית
ירון היה ממובילי מחאת הגז ומראשי הליכודניקים החדשים. כמו כן, הוא היה פעיל מרכזי במחאה נגד היועץ המשפטי לממשלה, ואף נעצר במהלך אחת ההפגנות בכיכר גורן בפתח תקווה.

## קישורים חיצוניים
* 
* 
* 

## הערות שוליים

קטגוריה:במאי קולנוע ישראלים
קטגוריה:פעילים חברתיים ישראלים
קטגוריה:יזמים ישראלים
קטגוריה:משוררים ישראלים
קטגוריה:דירקטורים ישראלים
קטגוריה:טייסי חיל האוויר הישראלי
קטגוריה:ישראלים שנולדו ב-1970
מיקייל קייזר

**מיקייל קייזר** (באנגלית: **Michale Kyser**; נולד ב-26 בנובמבר 1991) הוא כדורסלן אמריקאי המשחק בעמדות הפאוור פורוורד והסנטר בהפועל חולון.

## קריירה
קייזר החל את דרכו כששיחק כדורסל בתיכון לנקסטר שבלנקסטר, טקסס. לאחר מכן הוא עבר לאקדמיית כריסטיאן לייף סנטר בהמבל, טקסס.

בשנת 2011 התחייב קייזר לאוניברסיטת לואיזיאנה טק. בעונתו האחרונה הוא הוביל את המכללה לרבע גמר טורניר ההזמנה הלאומי, שם הפסידו לאוניברסיטת טמפל. הוא עזר למכללה לזכות באליפות בשנים 2013, 2014 ו-2015. בעונת , הוא הפך לחוסם המצטיין בכל הזמנים של לואיזיאנה טק.

בשנת 2015, לאחר שלא נבחר בדראפט ה-NBA, החל לשחק בטורונטו ראפטורס במהלך ליגת הקיץ של ה-NBA. הוא שותף בארבעה משחקים, בהם העמיד 3.5 נקודות ו-4.0 ריבאונדים ב-14.6 דקות בממוצע למשחק. ב-23 ביולי 2015, הוא חתם בראפטורס, אך ב-24 באוקטובר הוא שוחרר מהקבוצה לאחר ששותף במשחק קדם עונה אחד. ב-31 באוקטובר הוא חתם בקבוצת הבת של הראפטורס מליגת הפיתוח של ה-NBA, ראפטורס 905.

ב-30 באוגוסט 2016 חתם בתדמון זוק מהליגה הלבנונית, אך הוא עזב את הקבוצה לפני שרשם בה הופעה. ב-25 בנובמבר הוא חתם בסולט לייק סיטי סטארס. למחרת הוא ערך את הופעת הבכורה שלו בקבוצה במהלך ההפסד 84–117 לטקסס לג'נדס, כשהוא רושם 8 נקודות, 2 ריבאונדים ואסיסט ב-15 דקות. ב-3 במרץ 2017, שוחרר קייזר מהקבוצה.

ב-23 בספטמבר 2017 חתם בפאראלימני מהליגה הקפריסאית, שם העמיד בממוצע 15 נקודות, 14 ריבאונדים ו-3 חסימות למשחק. ב-29 בנובמבר 2017 הוא עזב את פאראלימני על מנת להצטרף לקימיס מהליגה היוונית. במהלך העונה הוא הוביל את הליגה בחסימות עם 1.9 חסימות למשחק. בעונת  שיחק באריס סלוניקי.

ב-26 באוקטובר 2019 חתם בלייקלנד מג'יק. בקבוצה העמיד קייזר ממוצעים של 9.0 נקודות ו-5.8 ריבאונדים ב-26.2 דקות למשחק, לפני שב-10 במרץ 2020 הוא שוחרר מהקבוצה. ב-31 ביולי הוא חתם בואף ריגה מהליגה הלטבית. הוא העמיד בקבוצה ממוצעים של 10.5 נקודות ו-7.9 ריבאונדים למשחק.

ב-15 ביולי 2021 חתם בהפועל חולון מהליגה הישראלית.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת לואיזיאנה טק
קטגוריה:כדורסלני ראפטורס 905
קטגוריה:כדורסלני אריס סלוניקי
קטגוריה:כדורסלני לייקלנד מג'יק
קטגוריה:כדורסלני הפועל חולון
קטגוריה:כדורסלני VEF ריגה
קטגוריה:כדורסלני בילבאו באסקט
קטגוריה:טקסס: כדורסלנים
קטגוריה:אמריקאים שנולדו ב-1991
רחוב בולשאיה דמיטרובקה

**רחוב בולשאיה דמיטרובקה** (ברוסית: **Улица Большая Дмитровка**) הוא רחוב במחוז האדמיניסטרטיבי המרכזי של מוסקבה ברובע טברסקוי.

## שם הרחוב
מקור שמו של הרחוב הוא מהדרך המובילה לעיר דמיטרוב . השם ידוע מאז המאה ה-14. 

בתחילת שנות ה-20 שונה שמו של הרחוב ל- Rue Eugène Potier לכבודו של אז'ן פוטייה אך השם לא החזיק הרבה זמן.

בשנת 1937 שונה שמו של הרחוב לרחוב פושקינסקאיה לציון 100 שנה למותו של המשורר אלכסנדר פושקין. הקשר של המשורר לרחוב נובע מאירוע שהתרחש באחד מבתיו בשנת 1830, אז הפסיד פושקין סכום כסף גדול. הוא השיב את החוב בתשלומים במשך שנים, והחוב נפרע במלואו רק לאחר מותו, בידי יורשיו. בשנת 1993 הוחזר לרחוב שמו ההיסטורי, בולשאיה דמיטרובקה.

## גלריה

קובץ:Здание Совета Федерации.jpg|בניין גוסטרוי, בניין מועצת הפדרציה של רוסיה
קובץ:La maison Green - panoramio.jpg|בית האיגודים
קובץ:Moscow, B Dmitrovka 17 Aug 2009 02.JPG|תיאטרון על שם סטניסלבסקי ונמירוביץ-דנצ'נקו 
קובץ:Большая Дмитровка, 20с1.jpg|בית מוזגיניך 


## קישורים חיצוניים

## הערות שוליים

בולשאיה דמיטרובקה
Only Honest on the Weekend

***Only Honest on the Weekend*** (בעברית: **רק בכנות בסוף השבוע**) הוא אלבום הבכורה של הזמרת-יוצרת הבריטית בקי היל. האלבום יצא לאור ב-27 באוגוסט 2021, על ידי חברות התקליטים פולידור רקורדס. מתוך האלבום יצאו חמישה סינגלים.

## רשימת רצועות

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2021
קטגוריה:אלבומים באנגלית
קטגוריה:אלבומי פלטינה בממלכה המאוחדת
דוכס בקלו

**דוכס בקלוּ** (באנגלית: **Duke of Buccleuch**) הוא תואר אצולה סקוטי, הניתן בממלכה המאוחדת. התואר ניתן לעומד בראש שבט סקוט והוא קרוי על שם אזור בקלו בגבול הסקוטי והענף המרכזי של שבט סקוט. דוכסות בקלו נוסדה פעמיים, לראשונה ב-1663 כאשר קיבל ג'יימס סקוט, דוכס מונמות' הראשון את התואר, אך מספר חודשים לאחר מכן נלקחו ממנו תאריו לאחר מרד מונמות', ובשנית כאשר אשתו אן סקוט קיבלה את התואר מחדש מידי הכס הבריטי. דוכס בקלו השלישי ירש גם את **דוכסות קווינסברי** ומאז הדוכסויות ניתנות בירושה יחד.

לצד התואר 'דוכס בקלו' ו-'דוכס קווינסברי' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: מרקיז דמפרישייר, רוזן בקלו, רוזן דלקיית', רוזן דונקסטר, רוזן דרמלנריג וסנקאר, ויקונט נית' טורת'ולוולד ורוס, ברון סקוט מטינדייל, לורד סקוט מבקלו, לורד סקוט מוויטצ'סטר ואסקדייל, ולוד דאגלס מקילמאונט מידלבי ודורנוק. הדוכסות מחזיקה במספר אחוזות, בהן בית באוהיל, טירת דרמלנריג, בית באוטון וארמון דלקיית' (בבעלות הדוכסות אך לא בשימושה).

לאורך ההיסטוריה, הרבה מדוכסי בקלו עמדו גם בראש אגודת הקשתים המלכותית ששימשה משמר כבוד צבאי למלוכה בעת ביקור בסקוטלנד, כך גם הדוכס הנוכחי ריצ'רד סקוט.

## סמל הדוכסות
שלט האצולה של הדוכסות מורכב ממגן המחולק לארבע רבעים, כל רבע מייצג בית אחר הקשור בדוכסות וכולל בתוכו שני זוגות סמלים זהים. בקדמת השלט מוצב שלט האצולה של שבט סקוט
* רבע ראשון (עליון שמאל): סמל רוזנות דונקסטר
* רבע שני (עליון ימין): סמל דוכסות ארגייל
* רבע שלישי (תחתון שמאל): סמל דוכסות קווינסברי
* רביעי (תחתון ימין): סמל דוכסות מונטגיו

## דוכסי מונטרוז
* **אן סקוט, דוכסית בקלו הראשונה** (1732–1651) - אשתו של ג'יימס סקוט, דוכס מונמות' הראשון דוכס בקלו הראשון שתאריו נשללו ממנו
* **פרנסיס סקוט, דוכס בקלו השני** (1751–1695) - נכדה של הדוכסית הראשונה
* **הנרי סקוט, דוכס בקלו השלישי** (1812–1746)
* **צ'ארלס ויליאם הנרי מורטיגיו סקוט, דוכס בקלו הרביעי, דוכס קווינסברי השישי** (1819–1772)
* **וולטר פרנסיס מורטגיו דאגלס סקוט, דוכס בקלו החמישי, דוכס קווינסברי השביעי** (1884–1806)
* **ויליאם הנרי וולטר מורטיגיו דאגלס סקוט, דוכס בקלו השישי, דוכס קווינסברי השמיני** (1914–1813)
* **ג'ון צ'ארלס מורטיגיו דאגלס סקוט, דוכס בקלו השביעי, דוכס קווינסברי התשיעי** (1935–1864)
* **וולטר ג'ון מורטיגיו דאגלס סקוט, דוכס בקלו השמיני, דוכס קווינסברי ה-10** (1973–1894)
* **וולטר פרנסיס ג'ון מורטיגיו דאגלס סקוט, דוכס בקלו התשיעי, דוכס קווינסברי ה-11** (2007–1923)
* **ריצ'רד וולטר ג'ון מורטיגיו דאגלס סקוט, דוכס בקלו ה-10, דוכס קווינסברי ה-12** (נולד 1954)
** יורש העצר הוא **וולטר ג'ון פרנסיס מורטיגיו דאגלס סקוט, מרקיז דלקיית**' (נולד 1984) בנו הבכור של הדוכס ה-10

## קישורים חיצוניים

בקלו
קטגוריה:סקוטלנד: תרבות
קטגוריה:שבט סקוט
קטגוריה:אצולה סקוטית
בילי הארט

**בילי הארט** (נולד ב־29 בנובמבר 1940) הוא מתופף ומורה ג'אז אמריקאי.

## ביוגרפיה
הארט נולד בוושינגטון הבירה, שם הופיע, בתחילת דרכו, עם הזמר אוטיס רדינג ועם הצמד "סם ודייב" ואחר כך עם נגן הסקסופון באק היל ועם הזמרת והפסנתרנית שירלי הורן.

הוא ניגן והופיע עם האחים מונטגומרי (1961), נגן האורגן ג'ימי סמית' (1964–1966), והגיטריסט ווס מונטגומרי (1966–1968). לאחר מותו של מונטגומרי בשנת 1968, עבר הארט לעיר ניו יורק, שם הקליט עם הפסנתרן מק'קוי טיינר, נגן הסקסופון ויין שורטר והפסנתן ג'ו זאווינול וניגן עם הסקסופוניסטים אדי האריס, פרעה סנדרס והפסנתרנית מריאן מקפרטלנד.

הארט היה חבר בשישייה של הרבי הנקוק (1969–1973) וניגן עם מקוי טיינר (1973–1974), סטן גץ (1974–1977) ועם להקת הג'אז **[[Quest]]** (1980), בנוסף לכך ניגן באופן עצמאי (כולל הקלטה עם מיילס דייוויס בתקליטו *On the Corner* מ-1972).

מתחילת שנות התשעים, הארט לימד בקונסרבטוריון למוזיקה של אוברלין, באוהיו, והיה גם בסגל ההוראה בקונסרבטוריון למוזיקה של ניו אינגלנד, ובאוניברסיטת מערב מישיגן. הוא גם לימד שיעורים באוניברסיטה הפרטית ניו סקול ובאוניברסיטת ניו יורק.

הארט תרם לעיתים קרובות למחנה המוזיקה "the Stokes Forest Music Camp" וגם ל-"Summer Jazz Clinic" של Dworp בבלגיה.

הוא הוביל הרכב עם נגן הסקסופון האמריקאי מארק טרנר, הפסנתרן איתן אייברסון ונגן הבס בן סטריט, והופיע בשלישייה בראשות הפסנתרן ז'אן מישל פיל, ובהרכב נוסף בראשות הגיטריסט הישראלי אסף קהתי, והופיע בהרכב המוזיקלי "הקוקרס" (the Cookers), עם אדי הנדרסון, דייוויד ווייס, קרייג הנדי, ג'ורג 'קייבלס וססיל מקבי, כולם סיירו בהרחבה והקליטו שני תקליטורים.בשנת 2024 הוא ניגן באלבום של יותם זילברשטיין.

הארט מתגורר במונטקלייר, ניו ג'רזי, שם יש לו אולפן מוזיקה שתואר על ידי JazzTimes כ"קודש הקודשים" שלו.

## דיסקוגרפיה (חלקית)

·
* *Enchance* (Horizon, 1977)
* *The Trio* with Walter Bishop Jr. & George Mraz (Progressive, 1982)
* *Oshumare* (Gramavision, 1984)
* *Rah* (Gramavision, 1988) *Amethyst*(Arabesque, 1993) *Oceans of Time* (Arabesque, 1997)
* *Billy Hart Quartet* (HighNote, 2006)
* *Route F* (Enja, 2006)
* *Live at the Cafe Damberd* (Enja, 2009)
* *Sixty-Eight* (SteepleChase, 2011)
* *All Our Reasons* (ECM, 2012)
* *One Is the Other* (ECM, 2014)


## קישורים חיצוניים

* בילי הארט - האתר הרשמי
* ראיון עם איתן איברסון
* בילי הארט - באתר Allmusic

## הערות שוליים

קטגוריה:מתופפים אמריקאים
קטגוריה:נגני ג'אז: מתופפים
קטגוריה:ג'אז
קטגוריה:אמריקאים שנולדו ב-1940
אינסומניה (סרט)

**אינסומניה** (**Insomnia**) הוא מותחן פסיכולוגי אמריקאי משנת 2002, שבוים על ידי כריסטופר נולאן ונכתב על ידי הילרי זייץ. הסרט מבוסס על הסרט הנורווגי אינסומניה (1997) .

## תקציר העלילה
שני בלשים חוקרים רצח באלסקה.

## שחקנים
* אל פצ'ינו - ויל דורמר
* רובין ויליאמס - וולטר פינץ'
* הילרי סוונק - אלי בור
* מאורה טיירני - רייצ'ל קלמנט
* מרטין דונובן - האפ אקהרט
* פול דולי - צ'יף ניבאק

## הכנסות
הסרט יצא לאקרנים בבתי הקולנוע בארצות הברית ב-24 במאי 2002 וגרף למעלה מ-113 מיליון דולר ברחבי העולם, לעומת תקציב הפקה של 46 מיליון דולר. 

## ביקורת
הסרט קיבל ביקורות חיוביות ומחזיק בדירוג של 92% ב-Rotten Tomatoes בהסתמך על 202 ביקורות, עם דירוג ממוצע של 7.7.

## נובליזציה
רוברט ווסטברוק עיבד את התסריט לרומן שראה אור במאי 2002.

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי כריסטופר נולאן
קטגוריה:סרטי 2002
קטגוריה:סרטים באנגלית
קטגוריה:סרטים שצולמו באלסקה
ברד דור

**ברד דור** (באנגלית: **Barad-dûr**, מסינדרין: "המבצר האפל") היה מגדל בדיוני, אשר הופיע בלגנדריום של הסופר ג'.ר.ר. טולקין. המגדל נודע ככזה שעינו של סאורון הייתה בראשו, והיא יכלה לראות למרחקים גדולים. ברד דור היה מעוזו העיקרי של אדון האופל סאורון במורדור, ושימש כבסיס הפעולות שלו בארץ התיכונה בעידן השני ולקראת סוף העידן השלישי.

## מראה
מסתו של ברד דור הוחזקה בחתיכה אחת על ידי קסמו האפל של סאורון, זאת גם מדוע הוא מתמוטט יחד עם חורבן הטבעת האחת. ברד דור היה המבצר הגדול ביותר בארץ התיכונה בזמנו. הוא נבנה במקור בעידן השני, וננטש לאחר תבוסתו של סאורון במלחמת הברית האחרונה. סאורון הקים את ברד דור מחדש בסוף העידן השלישי כשחזר לכוחו, אך המגדל נהרס לנצח מיד עם חורבן הטבעת האחת.

בכתביו, ג'יי.ר.ר. טולקין מתאר מעט את המגדל מלבד אימתו וגודלו הסוריאליסטי. בכתביו המאוחרים יותר, הוא הוסיף כי גובהו של המגדל היה מעל לקילומטר, יותר גבוה מכל מגדל מודרני גם כיום.

## היסטוריה
ברד דור נבנה על ידי סאורון בארץ מורדור, לא הרחק מהר הגעש המכונה הר האבדון. בניית המגדל החלה בסביבות שנת 1000 לעידן השני, ונמשכה שש מאות שנים. זו הייתה המצודה הגדולה ביותר שנבנתה מאז נפילת אנגבנד במלחמת החרון.

במהלך מלחמת הטבעת, ברד דור נקלע למצור במשך שבע שנים על ידי הברית האחרונה של העלפים והאדין במהלך העידן השני, וננטש לאחר תבוסתו של סאורון בידי יסילדור. אך מכיוון שהוא נוצר באמצעות כוחה של הטבעת האחת, לא ניתן היה להשמיד את יסודותיו בזמן שהטבעת עצמה עדיין קיימת. מאחר שיסילדור לא הצליח להשמיד את הטבעת, בסופו של דבר נבנה המגדל מחדש כאשר סאורון חזר למורדור כעבור אלפי שנים.

זמן מה לקראת סוף העידן השלישי (3009–3017 לעידן השלישי), נלכד גולום ונלקח לברד דור, בעוד שגנדלף וארגורן חיפשו אותו גם. הוא עונה בגלל מידע בנוגע למקום הימצאה של הטבעת האחת, מכיוון שלסאורון נודע כי הייתה ברשותו פעם אחת, וכך נודע לסאורון כי נמצא הטבעת האחת. מרוצה מכך שלמד מהיצור כל מה שהוא יכול, סאורון שחרר את גולום בשנת 3017 לעידן השלישי.

רק כשפרודו בגינס השמיד את הטבעת האחת, סוף סוף נפל המגדל. בלי כוחו של סאורון מהטבעת לקיים אותו, הוא לא יכול היה לעמוד. ברגע שהטבעת אחת הושלכה ללבת הר האבדון ונמסה, ברד-דור התמוטט לחורבה, ולעולם לא נבנה מחדש.

## הופעות בסרטים
### שיבת המלך (1980)
בסרט שובו של המלך, הוצג מודל ברד דור שנעשה על ידי סטודיו Rankin/Bass. המודל מוצג רק כמה פעמים. הוא מתואר כמבצר דמוי טירה בצלע ההר. העין של סאורון אינה חלק מהמגדל; אלא היא מופיעה בשמי מורדור

### [[שר הטבעות (טרילוגיית סרטים)|טרילוגיית הסרטים]]
לסרטי שר הטבעות מאת פיטר ג'קסון, ריצ'רד טיילור וצוות העיצוב שלו בנו "מודל" בגובה 25 מטר של ברד דור לשימוש בסרט. באמצעות סולם על הדגם, המגדל מוצג בגובה של כ -5,000 מטר, עם עינו של סאורון בקודקודו. שלמותו של ברד דור נראית בראייה פנורמית כלפי מעלה מנקודת מבטו של פרודו בסרט הראשון, כשהוא נמצא באמון הן.

## אטימולוגיה
משמעות ברד דור בסינדרין היא: "המבצר האפל". "barad" משמעותה מבצר ו-"dûr" משמעותה אפל.

## ראו גם

קטגוריה:שר הטבעות: מקומות
קטגוריה:ערים ויישובים בארץ התיכונה
טשיקאפה

**טשיקאפה** (באנגלית: **Tshikapa**) היא עיר הבירה של מחוז קסאי  ברפובליקה הדמוקרטית של קונגו. העיר ממוקמת כ־64 קילומטרים מצפון לגבול עם אנגולה ו- 190 קילומטרים מערבית לעיר קאנאגה. היא ממוקמת במפגש הנהרות טשיקאפה וקסאי. על פי רישומים שפרסמה ספריית אוניברסיטת אוטרכט בהולנד, אוכלוסיית העיר גדלה מ־38,900 בשנת 1970 ל 180,900 בשנת 1994. עם זאת, שתי מלחמות קונגו האחרונות גרמו לשטף רב של פליטים עובדה הופכת את הנתונים לבלתי אמינים.

ליד העיר טשיקאפה נמצא אתר לכריית יהלומים מאז הקמתה בתחילת המאה ה-20. העיר הוקמה על ידי פורמניאר (Forminière) , שהיה קונסורציום כרייה אמריקאי / בלגי שגילה יהלומים בקרבת העיר בתחילת המאה העשרים. 

בעיר נמצא שדה התעופה טשיקאפה . ענף היהלומים הוא ענף התעסוקה העקרי בעיר.

שדה התעופה אינו מצופה אספלט כמו כן גם יתר הדרכים אחרות אינן סלולות (נכון לשנת 2012). 

## היסטוריה
בשנת 1907, באזור של אדמת חמרה אדומה על גדות הנהרות קסאי וטשיקאפה, גילה הגאולוג מחפש המחצבים ג'אן ז'דוט  Jean Jadot מחברת פורמניאר, את היהלום הראשון של קסאי . מיד החל המרוץ אחר חיפוש האבנים היקרות והקמת היישוב טשיקאפה. תוצאה נוספת מתגלית זו הייתה, ירידה חדה באזור בעיסוק בחקלאות, לטובת פעילות הכרייה וסחר היהלומים. בעיר התפתחו עשרות מתחמי כריית יהלומים. שני המתחמים הראשונים שנפתחו היו של חברת מלטקס-Meltax, חברה בת של חברה שווצרית מציריך, וחברת בריטמונד-Britmond, חברה בת של חברה בריטית. שתי החברות התמחו בכרייה ועיבוד יהלומים. שלושה רבעים מהגברים, צעירים בפרט שחיו בעיר, עסקו בחיפושים בנהרות או בכרייה באדמה, במכרות פתוחים. בעיר קמו דלפקי יהלומים שהיוו עם הזמן "שוק פשפשים" ליהלומים גולמיים, שקבל את פני המוכרים בחופשיות. האינטרס העיקרי של תושבי טשיקאפה התרכז בשוק היהלומים. שאר העיר הייתה נטושה. אוכלוסיית העיר בשנת 1951 הייתה 5,552 נפש .

## גאוגרפיה
היישוב ממוקם במפגש של נהר טשיקאפה ונהר קסאי על הכביש הלאומי מספר 1 במרחק 842 קילומטרים דרומית-מזרחית לבירה קינשאסה. העיר משתרעת לאורך שתי גדות הנהר קסאי המחוברות ביניהן באמצעות גשר מתכת.

## אקלים
האקלים בטשיקאפה הוא אקלים טרופי לח.

ישנן שתי עונות:

* עונת גשמים ארוכה מספטמבר עד מאי, עם זאת, עונת הגשמים הארוכה נקטעת בעונה יבשה קצרה מאוד בפברואר. היא מאופיינת בסופות טורנדו גשומות שנמשכות מספר שעות, כאשר לאחריהן השמיים מתבהרים והשמש מחממת. הטמפרטורות הגבוהות בעונה זו, ביחד עם הלחות, יוצרות אוויר כבד שלעיתים מחניק.
* העונה היבשה, הנמשכת קצר יותר מחודשיים, מיוני עד אוגוסט. היא מאופיינת בחוסר גשם, טמפרטורות קרירות יותר ושמים מעוננים. הטמפרטורות בטשיקאפה נשארות יחסית קבועות לאורך כל השנה.

## אוכלוסייה

מפקד האוכלוסין שהתקיים בשנת 1984, חזה הגידול השנתי של 6.08 עד שנת 2012 .

## תיירות

שמאל|ממוזער|300 פיקסלים|מפלי Pogge Mai-Munene על נהר קסאי ליד העיר טשיקאפה

במפלי Pogge Mai-Munene על נהר קסאי, הממוקמים במרחק 36 קילומטרים מטשיקאפה באזור קמוניה, הנהר נחלק למספר זרועות ומגיע לרוחב של 400 מטר בנקודה זו. נפילת המים אינה עולה מעל גובה של 6 עד 8 מטרים. המפלים יפים במיוחד, בעונה היבשה בה הסלעים נחשפים בצורה ברורה יותר. זרימת הנהר במפלים חזקה מאוד ומדרגת אותם בין החשובים ביותר ברפובליקה הדמוקרטית של קונגו .

## ראו גם
* קינשאסה
* הרפובליקה הדמוקרטית של קונגו
*הנהר קסאי

## קישורים חיצוניים

* 
* 
* מפה מספריית אוניברסיטת טקסס המציינת את מיקומה של טשיקאפה
* נתונים מוניציפליים אודות העיר טשיקאפה 
* נתונים דמוגרפים של העיר טשיקאפה  

## הערות שוליים

קטגוריה:הרפובליקה הדמוקרטית של קונגו: ערים
Calling All Girls

"**Calling All Girls**" הוא סינגל של להקת הרוק הבריטית קווין, מתוך האלבום *[[Hot Space]]* משנת 1982. הוא נכתב על ידי מתופף הלהקה רוג'ר טיילור. השיר היה הראשון שכתב רוג'ר טיילור שיצא כסינגל, והוא יצא עם השיר "Put Out the Fire" בצד ב' באוסטרליה, קנדה, ניו זילנד וארצות הברית. ביפן, "Calling All Girls" יצא כצד ב' של הסינגל "Staying Power".

טיילור כתב את השיר הזה לגיטרת פנדר סטראטוקסטר שלו וניגן עליה בכמה חלקים מהשיר. הוא ניגן גם בתופים, שתי גיטרות נוספות ומרימבה. בריאן מיי ניגן בגיטרה החשמלית Red Special, ג'ון דיקון ניגן בגיטרת הבס של פנדר ופרדי מרקיורי שר כסולן.

## הקליפ
את הקליפ של השיר ביים בריאן גרנט. הוא צולם ביולי 1982. הקליפ היה בהשראת סרטו של ג'ורג' לוקאס, "THX 1138".

הקליפ מתרחש בעולם שבו רובוטים שולטים בהכל, ואנשים הם העבדים שלהם. כל חברי הלהקה עובדים בשבילם, אך מרקיורי מסרב לעשות זאת והם בורחים. עם זאת, עד מהרה הוא נתפס, נערכים עליו ניסויים, מכים אותו במקלות ומכניסים אותו לכלוב. בסופו של דבר, שאר הנגנים נחלצים לעזרתו, משחררים אותו, ויחד הם הורסים את הרובוטים.

הצילומים מהקליפ שימשו בקליפ של השיר "The Show Must Go On".

## קרדיטים
*פרדי מרקיורי – שירה
*בריאן מיי – גיטרה חשמלית
*רוג'ר טיילור – תופים, כלי הקשה, גיטרה אקוסטית, ליווי
*ג'ון דיקון – גיטרה בס

## מיקומי שיא

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי רוג'ר טיילור
קטגוריה:שירי גל חדש
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
דומינגו טראסקוני

[שמאל|ממוזער|250px|טראסקוני (שורה ראשונה, שני משמאל) עם [נבחרת ארגנטינה בכדורגל|נבחרת ארגנטינה באולימפיאדת 1928]]
**דומינגו טראסקוני** (בספרדית: **Domingo Tarasconi**; 20 בדצמבר 1903 – 3 ביולי 1991) היה כדורגלן ארגנטינאי, ששיחק בעמדת החלוץ.

## ביוגרפיה
בשנת 1921 טראסקוני שיחק באתלטיקו אטלנטה.

טראסקוני החל את הקריירה הרשמית בשנת 1922 עם בוקה ג'וניורס מארגנטינה בה שיחק במשך העשר שנים הבאות. במהלך תקופה זו, ערך 225 הופעות רשמיות בליגה הארגנטינאית וכבש 187 שערים. עד היום טראסקוני ממוקם במקום הרביעי במלכות שערי בוקה ג'וניורס בכל הזמנים אחרי פרנסיסקו וראז'ו, רוברטו צ'רו ומרטין פלרמו. לאחר שכבר זכה איתה באליפות החובבים במדינה ארבע פעמים, היה טראסקוני חלק מהקבוצה שזכתה בליגה הארגנטינאית המקצועית הראשונה בשנת 1931. שנה לאחר מכן, ב-1932, עזב את בוקה ג'וניורס והצטרף לשורות ניואל'ס אולד בויס שם שיחק רק שני משחקים בליגה השנייה והפנה עורף למועדון אחרי שנה אחת בלבד. בסוף הקריירה שיחק טראסקוני בסן מרטין ובארחנטינוס ג'וניורס לפני שפרש בשנת 1936 כשהוא בן 33.

### נבחרת ארגנטינה
טראסקוני ערך את הופעת הבכורה שלו בנבחרת ארגנטינה ב-10 בדצמבר 1922 בהפסד 1–0 לאורוגוואי. הוא היה שותף להצלחות של ארגנטינה בשנות ה-20 שהייתה נחשבת לאחת הטובות בעולם. באולימפיאדת 1928 כבש 11 שערים וסיים כמלך שערי הטורניר בפער גדול מהמקום השני שם הוצבו חברו לנבחרת מנואל פריירה ואדולפו באלונצ'יירי האיטלקי, שניהם עם שישה שערים. טראסקוני כיכב בסיבוב הראשון והשני עם רביעיות לרשתם של ארצות הברית ובלגיה, ושלושער על מצרים בחצי הגמר. צמד המשחקים היחידים בהם לא כבש היו דווקא הגמר נגד אורוגוואי בו נבחרתו הפסידה וזכתה במדליית כסף אולימפית. בנוסף להישג זה, טראסקוני זכה עמה שלוש פעמים בקופה אמריקה בשנים 1925, 1927 ו-1929. בסך הכול ערך במדיה 24 הופעות בהן כבש 18 שערים.

## תארים
;בוקה ג'וניורס
*אליפות ארגנטינה (5): 1923, 1924, 1926, 1930, 1931
;נבחרת ארגנטינה
*קופה אמריקה (3): 1925, 1927, 1929
*מדליית כסף אולימפית: 1928

;אישיים
*מלך השערים באולימפיאדה: 1928, 11 שערים
*מלך השערים בליגה הארגנטינאית (5): 1922, 1923, 1924, 1927, 1934

## קישורים חיצוניים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני בוקה ג'וניורס
קטגוריה:כדורגלני ניואל'ס אולד בויס
קטגוריה:כדורגלני ארחנטינוס ג'וניורס
קטגוריה:כדורגלני נבחרת ארגנטינה
קטגוריה:משתתפי אולימפיאדת פריז (1924)
קטגוריה:משתתפי אולימפיאדת אמסטרדם (1928)
קטגוריה:זוכי מדליית כסף אולימפית מארגנטינה
קטגוריה:ארגנטינאים שנולדו ב-1903
קטגוריה:נפטרים ב-1991
ואל-דה-ריי

**ואל-דה-ריי** (בצרפתית: **Val-de-Reuil**) היא קומונה במחוז אר בחבל נורמנדי הצרפתי. היישוב נמצא דרומית לרואן והוקם בשנת 1972 כעיר חדשה.

בתחילת שנות ה-70 של המאה ה-20 ממשלת צרפת קיבלה החלטה על הקמת מספר ערים חדשות. במסגרת זו החל תכנון של עיר חדשה באזור. היא הוקמה רשמית בשנת 1981 תוך שילובה מספר יישובים ותיקים. ראש העיר הראשון היה ברנרד אמסלם שכיהן בתפקיד כ-20 שנים.

בחלק המזרחי של העיר נבנתה תחנת רכבת בקו פריז-לה האבר. בהיותו עיר מתוכננת, היישוב מתאפיין בהתאמה לדרישות תכנון ערים מודרניות. בעיר ממוקמות מפעלים של חברות תרופות, תקשורת ולוגיסטיקה.
## קישורים חיצוניים

* 

קטגוריה:ריין תחתון: קומונות
קטגוריה:נורמנדי: יישובים
דרגן שקוטה

**דרגן שקוטה** (בסרבית: **Драган Шакота**; נולד ב-16 ביולי 1952, בלגרד) הוא מאמן כדורסל סרבי, שעבד בעיקר בסרביה ויוון.

דרגן שקוטה שיחק בקבוצת IMT מבלגרד. הוא שיחק בה במשך 11 עונות וזכה איתה באליפות לידת משנה היוגוסלבית בעונת 1982/83.

לאחר סיום הקריירה כשחקן, הוא המשיך בקבוצתו כמאמן. בעונת 1987/88 הם הגיעו לרבע הגמר של גביע ספורטה בו הפסידו ללימוז' שבהמשך זכתה בגביע.

בעונת 1988/89 שקוטה אימן את מועדון הכדורסל זאדאר והגיע איתו לחצי הגמר של גביע קוראץ'. בהמשך הוא אימן ציבונה זאגרב במשך עונה בודדת.

בעונת 1990/91 דרגן שקוטה אימן בפאוק סלוניקי ואיתה ניצח בגביע ספורטה, גביע היווני וזכה במקום שני בליגת העל היוונית בכדורסל. לאחר מספר עונות בקבוצות אחרות ביוון, בעונת 1994/95 שקוטה חזר לפאוק וזכה איתה בגביע היווני. הוא הביא לקבוצה את פרדראג סטויאקוביץ' שאז היה בן 17 בלבד.

בעונת 2001/02 שקוטה הגיע לא.א.ק. אתונה וזכה עם הקבוצה באליפות הליגה היוונית.

בעונת 2003/04 שקוטה החליף את סלובודן סובוטיץ' כמאמן אולימפיאקוס אך למרות שיפורים בביצועי הקבוצה היא לא זכתה באף תואר.

בשנת 2005 שוקטה חזר לסרביה והחל לאמן הכוכב האדום. הוא שיתף בקבוצה מספר שחקנים סרבים ששיחקו תחתיו ביוון (מילן גורוביץ', פרו אנטיץ', מירוסילב רייצ'ביץ' ואיגור מילושביץ'). בשנת 2006 הוא זכה בגביע הסרבי.

בעונת 2014/15 הוא חזר לא.א.ק. אתונה. בעונת 2018 הוא זכה עם הקבוצה בליגת האלופות בכדורסל ובגביע היווני.

## קישורים חיצוניים

* סטטיסטיקת קריירה כמאמן

קטגוריה:מאמני כדורסל סרבים
קטגוריה:מאמני פאוק סלוניקי בכדורסל
קטגוריה:מאמני אולימפיאקוס בכדורסל
קטגוריה:סרבים שנולדו ב-1952